laion/Wikipedia-Exotic huggingface dataset:
קרן טנדלר

קרן טנדלר (26 בספטמבר 1979, ה' בתשרי ה'תש"ם, רחובות, ישראל – 12 באוגוסט 2006, י"ט באב ה'תשס"ו, דרום לבנון) הייתה המכונאית המוטסת הראשונה במערך המסוקים הכבדים יסעור. נהרגה במלחמת לבנון השנייה, בעת שירות מילואים בטייסת 114, והיא חיילת צה"ל היחידה שנהרגה במלחמה זו. טנדלר נולדה ב-26 בספטמבר 1979 ברחובות לריואנה ולדן. למדה באורט רחובות. היא הייתה שחיינית מקצועית והתאמנה בקבוצת מכבי "וייסגל" רחובות ובקבוצת "מאסטרס" יפאורה שבעיר. היא השתתפה בתחרויות שחייה וזכתה במדליות רבות. ב-1997 יצאה לטירונות מוקדמת והמשיכה לעתודה הטכנולוגית בתחום הנדסת מכונות. בשנת 2000 התגייסה לחיל האוויר ושירתה כמכונאית קרקע בבסיס תל נוף. בינואר 2001 יצאה לקורס מכונאים מוטסים, בו הייתה האשה היחידה, ובתום הקורס שירתה כמכונאית מוטסת בטייסת 114. ב-2005 פרשה טנדלר משירות הקבע והחלה ללמוד משפטים במכללה למינהל. בעת שפרצה מלחמת לבנון השנייה הייתה טנדלר בשירות מילואים בתנאי קבע. במהלך המלחמה סירבו מפקדיה להוציאה למשימות מעבר לקווי האויב, אולם לאחר שהביעה את התנגדותה לאפלייתה על רקע מינה, הוחלט כי תוכל לצאת לטיסות מבצעיות מעבר לקווי האויב וב-11 באוגוסט החלה לטוס בטיסות מבצעיות מעבר לגבול הצפון. ב-12 באוגוסט, יצא המסוק בו טסה, במסגרת מבצע שינוי כיוון 11, להנחתת כוחות בעומק לבנון. לאחר הנחתת הכוחות, בעת המראת המסוק, ירו פעילי חזבאללה טיל לעברו והוא נפגע והתרסק. חמשת אנשי הצוות שהיו על המסוק נהרגו. את חילוץ גופתה של טנדלר ביצעו לוחמים מיחידת שלדג, יחידה 669 ויחידת הניוד, והיא הובאה למנוחות ב-16 באוגוסט בבית העלמין הצבאי ברחובות. גביע קרן טנדלר לשחייני נוער בוגרים ומאסטרס נערך משנת 2016 בכל שנה. רחלי דור רפפורט, עלמת השמים, כנרת זמורה-ביתן דביר, 2019 קורות החיים של קרן טנדלר, באתר "יזכור" של משרד הביטחון "מים שקטים", אתר youtube, ‏30 באפריל 2017 אור רביד‏, הלוחמת שעשתה היסטוריה בחיל האוויר - ונהרגה רגע לפני הפסקת האש, באתר וואלה, 17 באפריל 2018 נגעה בשמיים, באתר חדשות 13, 8 במאי 2019 גילי כהן, הנצחת הנופלות במלחמות ישראל מתפתחת יחד עם מעמדן בצבא, באתר הארץ, 10 במאי 2016 אליעזר שקדי, למה מי זה מייקל?!, ידיעות ספרים, 2021, הפרק "מחזירים את כולם. את כולם", עמ' 74–76 גביע קרן טנדלר לשחייני מאסטרס, באתר של הדר בן דרור
לברוח (סדרת טלוויזיה)

"לברוח" (באנגלית: Run) היא סדרה אמריקאית מסוגת מותחן-קומדיה-שחורה שנוצרה על ידי ויקי ג'ונס שהוקרנה בבכורה ב-12 באפריל 2020 ברשת HBO. מככבים בה מריט ויבר ודונל גליסון, ואחת מהמפיקות הבכירות שלה היא השותפה התכופה של ג'ונס, פיבי וולר-ברידג'. רובי ריצ'רדסון (מריט ויבר) עוזבת את חייה הרגילים בפרברים ויוצאת לבקר את בן זוגה המיתולוגי מימי הקולג', בילי ג'ונסון (דונל גליסון), כיום גורו ומאמן אישי. השניים הבטיחו זה לזה 17 שנים קודם לכן, שאם אחד מהם שולח לשני הודעה בה כתוב "לרוץ" והשני עונה באותה המילה, השניים יפגשו ויצאו למסע חוצה אמריקה ביחד. מריט ויבר בתפקיד רובי ריצ'רדסון, אישה המחפשת להמציא את עצמה מחדש דונל גליסון בתפקיד בילי ג'ונסון, גורו מצליח פיבי וולר-ברידג' בתפקיד לורל, אישה אותה רובי ובילי פוגשים במהלך מסעם ריץ' סומר בתפקיד לורנס, בעלה של רובי תמרה פודמסקי בתפקיד בייב קלאוד, בלש משטרתי ארצ'י פנג'בי בתפקיד פיונה, העוזרת האישית לשעבר של בילי האתר Rotten Tomatoes דיווח על ציון של 84% עם דירוג ממוצע של 7.04/10, המבוסס על 38 ביקורות. ב-Metacritic קיבלה הסדרה ציון ממוצע משוקלל של 74 מתוך 100, שמבוסס על 21 מבקרים, מה שמצביע על "ביקורות חיוביות בדרך כלל". אתר האינטרנט הרשמי של לברוח (באנגלית) "לברוח", במסד הנתונים הקולנועיים IMDb (באנגלית) "לברוח", באתר Rotten Tomatoes (באנגלית) "לברוח", באתר HBO Max (באנגלית) "לברוח", במסד הנתונים הקולנועיים KinoPoisk (ברוסית) Andreeva, Nellie; Fleming Jr., Mike (6 במרץ 2019). "'Run': HBO Gives Series Order To Comedic Thriller Starring Domhnall Gleeson & Merritt Wever From 'Fleabag' Duo & eOne". Deadline Hollywood (באנגלית). נבדק ב-25 בספטמבר 2019. {{cite web}}: (עזרה) "Comedy Series "Run" Debuts April 12, Exclusively on HBO". The Futon Critic. 5 בפברואר 2020. {{cite web}}: (עזרה) סדרות חדשות עכשיו ב-yes, באתר yes Andreeva, Nellie (1 באוקטובר 2018). "Merritt Wever To Star In HBO Comedic Thriller Pilot 'Run' From eOne". Deadline Hollywood (באנגלית). נבדק ב-25 בספטמבר 2019. {{cite news}}: (עזרה) Otterson, Joe (6 במרץ 2019). "HBO Orders Comedy 'Run' From Phoebe Waller-Bridge, Vicky Jones to Series". Variety (באנגלית). נבדק ב-25 בספטמבר 2019. {{cite news}}: (עזרה) "Get Ready for 'Run'". HBO. 15 בפברואר 2020. נבדק ב-15 בפברואר 2020. {{cite web}}: (עזרה) "Run: Season 1 (2020)". Rotten Tomatoes. נבדק ב-20 באפריל 2020. {{cite web}}: (עזרה) "Run: Season 1". Metacritic. נבדק ב-20 באפריל 2020. {{cite web}}: (עזרה)
אדגר רייט

אדגר האוורד רייט (באנגלית: Edgar Howard Wright; נולד ב-18 באפריל 1974) הוא במאי, תסריטאי ומפיק קולנוע אנגלי. הוא מוכר כאוטר בעל סגנון מובחן, המפורסם בזכות פרודיות על סרטי ז'אנר, ציטוטים מסרטים אחרים, עריכה מהירה ותזיזיתית, הומור ויזואלי, ושימוש ייחודי במוזיקה פופולרית. רייט החל את הקריירה שלו בבימוי סרטים קצרים עצמאיים לפני סרטו העלילתי הראשון "בעבור חופן אצבעות" (1995). רייט יצר וביים את סדרת הקומדיה "Asylum" בשנת 1996, שנכתבה עם דייוויד ואליאמס. לאחר שביים כמה תוכניות טלוויזיה אחרות, ביים רייט את הסיטקום "מחוקים" ‏ (1999–2001), ובו כיכבו סיימון פג ניק פרוסט שהמשיכו לשתף עימו פעולה. בשנת 2004 ביים רייט את קומדיית-הזומבים "מת על המתים" בכיכובם של פג ופרוסט, הסרט הראשון ב"טרילוגיית הקורנטו". הסרט נכתב בשיתוף עם פג, כמו גם שני הסרטים הבאים בטרילוגיה; סרט החבר'ה המשטרתי "שוטרים לוהטים" (2007) וקומדיית המדע הבדיוני "סוף העולם" (2013). בשנת 2010, רייט ביים את סרט קומדיית האקשן "סקוט פילגרים נגד העולם", וכתב את התסריט יחד עם מייקל באקול, כעיבוד לסדרת הרומנים הגרפיים "סקוט פילגרם". יחד עם ג'ו קורניש וסטיבן מופאט, הוא עיבד את התסריט עבור "הרפתקאות טינטין: תעלומת החד-קרן" (2011) שביים סטיבן ספילברג. רייט וקורניש כתבו יחד את התסריט לסרט "אנטמן". רייט אמור היה לביים את הסרט אך יצא מהפרויקט בשל "חילוקי דעות יצירתיים". סרטו "בייבי דרייבר", המתאר שוד בנק, יצא לאקרנים בשנת 2017. בשנת 2021 יצא סרט הדוקו האחים ספארקס(אנ') אותו רייט ביים, וכן המותחן הפסיכולוגי אתמול בלילה בסוהו. רייט ביים קליפים רבים, ביניהם "Gust of wind" של פארל ויליאמס (2014), ו"Colors" של בק (2018). פרק זה לוקה בחסר. אנא תרמו לוויקיפדיה והשלימו אותו. מחוקים (1999–2001) מדיה וקבצים בנושא אדגר רייט בוויקישיתוף אדגר רייט, ברשת החברתית אקס (טוויטר) אדגר רייט, ברשת החברתית אינסטגרם אדגר רייט, במסד הנתונים הקולנועיים IMDb (באנגלית) אדגר רייט, באתר AllMovie (באנגלית) אדגר רייט, באתר Rotten Tomatoes (באנגלית) אדגר רייט, באתר Box Office Mojo (באנגלית) אדגר רייט, במסד הנתונים הקולנועיים KinoPoisk (ברוסית) אדגר רייט, באתר MusicBrainz (באנגלית) ריאיון עם אדגר רייט על 'אוכפים לוהטים' (באנגלית) "9 Reasons Why Edgar Wright Is the Most Inventive Filmmaker Working Today". Focus Features. נבדק ב-4 בינואר 2019. {{cite web}}: (עזרה) Romano, Nick (24 ביוני 2017). "Edgar Wright explains how Ant-Man departure led to Baby Driver". Entertainment Weekly. אורכב מ-המקור ב-26 ביוני 2017. נבדק ב-21 בספטמבר 2017. {{cite web}}: (עזרה) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
The Funeral

The Funeral הוא שיר אינדי רוק של להקת Band of Horses. השיר ראה אור כסינגל הראשון מהאלבום הראשון של הלהקה. השיר זכה להשמעות רבות בסרטי קולנוע ובתוכניות טלוויזיה. השיר נכנס למקום ה-67 של להיטי העשור בדירוג של פיצ'פורק. מאט לנסקי ביים את הקליפ לשיר ושילב קטעים שצילם וילי לנסקי. הקליפ מספר על איש המתאבל על כלבו שמת, מטביע את יגונו בטיפה המרה ואז נוהג בשכרות. הסוף מרמז שרכבו התרסק במשאית הובלה. Band of Horses - מילים בן ברידוול - שירה וגיטרה מאט ברוק - גיטרה כריס ארלי - גיטרה בס טים מיניג / סרה קהון - תופים "Comin' Up" - The Grouch & Eligh "The Prayer" - קיד קאדי "She Dont Love Me" - Lil B "The World So Cold" - Soulja Boy "Old Haunts" - Memoryhouse "The Funeral" - Dash Berlin "First" - Cold War Kids "Sonntags" - LUX feat. Mikzn, Sound of Music Now 420 "Calling" - Sefa "New Days" - Tawk Assassination of a High School President Boot Camp Fully Flared Love the Beast (טריילר) The Stepfather 127 שעות (טריילר) The Collector (טריילר) Teenage Dirtbag (טריילר) Battleship Love and Honor In the Name Of נראה אותך שוטר Megan Leavey 90210 (עונה 1, פרק 24) The Best Years (עונה 1, פרק 13) מחשבות פליליות (עונה 2, פרק 15) פלאש פורוורד (עונה 1, פרק 22) אחת שיודעת (עונה 3, פרק 22) (שרה: סרינה ריידר) קייל XY (עונה 2, פרק 9) Mercy (עונה 1, פרק 16) Blue Mountain State (עונה 3, פרק 9) My Life as Liz (עונה 1, פרק 4) (שרה: ליז לי) מספ7ים (עונה 4, פרק 11) מגרש ביתי (עונה 4, פרק 7) Standoff (עונה 1, פרק 12) איך פגשתי את אמא (עונה 8, פרק 1) Angel from Hell (פיילוט) The Night Shift (עונה 1, פרק 2) Stumptown (עונה 1, פרק 15) מידע על הסינגל "The Funeral" באתר מיוזיק בריינז מידע על היצירה "The Funeral" באתר Discogs סרטון השיר "The Funeral" באתר יוטיוב
מוסטפא אקינצ'י

מוסטפא אקינצ'י (בטורקית: Mustafa Akıncı; נולד ב-28 בדצמבר 1947) הוא פוליטיקאי צפון-קפריסאי ששימש כנשיא המדינה בין אפריל 2015 לאוקטובר 2020, כסגן ראש הממשלה וכראש עיריית לפקושה הראשון. אקינצ'י נולד ב-28 בדצמבר 1947 בלימסול, ובצעירותו למד אדריכלות בטורקיה. הוא חזר לקפרסין בשנת 1973 והתחתן כשנה מאוחר יותר. במאי 1976 נבחר לראשונה לכהן כראש עיריית לפקושה עם כמעט 49% מהקולות. הוא נבחר שוב לתפקיד בבחירות שהתקיימו בשנים 1980 ו-1986. שנות שלטונו בעיר התאפיינו בשיתוף פעולה עם עיריית ניקוסיה. בשנים 1993–2001 כיהן אקינצ'י כחבר באספה הלאומית של צפון קפריסין. בשנת 1995 ניסה אקינצ'י להתמודד לנשיאות, ללא הצלחה, לאחר שקיבל כ-14% מהקולות והגיע למקום ה-4. בשנת 2000 התמודד שוב לנשיאות, וקיבל 11.7% מהקולות והגיע למקום השלישי. בשנת 2003 הקים אקינצ'י את מפלגת התנועה הסוציאליסטית לדמוקרטיה. המטרות העיקריות של המפלגה היו קידום איחוד קפריסין בהתבסס על תוכנית של המזכיר הכללי של האומות המאוחדות קופי אנאן והצטרפות לאיחוד האירופי. ב-19 באפריל התמודד אקנינצ'י לנשיאות, והגיע למקום השני עם כרבע מהקולות. בסיבוב השני השיג יותר מ-60 אחוזי תמיכה ובכך נבחר לתפקיד. מיד לאחר הבחירות הביע נשיא קפריסין ניקוס אנסטסיאדיס תקווה כי הבחירה באקינצ'י תוביל לאיחוד בין המדינות. הוא תומך ותיק של איחוד קפריסין והתנגד להשפעתה הגוברת של טורקיה בארצו. מדיה וקבצים בנושא מוסטפא אקינצ'י בוויקישיתוף
רסלמניה 19

רסלמניה 19 (או בשמו המוכר יותר WrestleMania XIX) היה אחד מאירועי השלם וצפה של ארגון ההיאבקות האמריקאי, ה-WWE. האירוע כלל את שני המותגים (Raw וסמאקדאון) ונערך ב-30 במרץ 2003, באצטדיון הסאפקו פילד שבסיאטל, וושינגטון. האירוע היה האירוע ה-19 בסדרת אירועי רסלמניה בנוסף להיותו הראשון שהתקיים במדינת וושינגטון. בנוסף, רסלמניה 19 היה אירוע הרסלמניה הראשון שהתקיים תחת השם WWE והראשון שהתקיים לאחר פיצול המותגים. עשרה קרבות התנהלו באירוע, כולל אחד שהוקלט לתוכנית Sunday Night Heat. בקרב המרכזי, ברוק לסנר ניצח את קורט אנגל וזכה באליפות ה-WWE. עוד ברשימת הקרבות, דה רוק ניצח את סטון קולד סטיב אוסטין בקרב השלישי ביניהם באירועי רסלמניה; קרב זה סימל את הקרב האחרון של אוסטין לפני פרישתו מהיאבקות בזירה בשל פציעות שספג במהלך השנים הקודמות, טריפל H ניצח את בוקר טי ושמר על אליפות העולם במשקל כבד, האלק הוגאן ניצח את מר מקמהן, ושון מייקלס ניצח את כריס ג'ריקו. שיא חדש של כמות צופים נקבע במהלך קיום האירוע כש-54,097 צופים הגיעו ממעל ל-15 מדינות ארצות הברית וממספר רב של מדינות ברחבי העולם, נתון שהכניס לארגון 2.76 מיליון דולר. מדיה וקבצים בנושא רסלמניה 19 בוויקישיתוף אתר האינטרנט הרשמי של רסלמניה 19 רסלמניה 19, במסד הנתונים הקולנועיים IMDb (באנגלית) תוצאות רסלמניה 19
חטיבה 320

חטיבה 320 הייתה חטיבת שריון מילואים, אחת ממספר חטיבות שהפעילו טנקי שלל. החטיבה הוקמה בסוף שנות ה-70, מקים החטיבה והמח"ט הראשון היה עמי מורג. אחריו כיהן כמפקד החטיבה נתן בן ארי. החטיבה הייתה קיימת 13 שנה, בין השנים 1977–1990. לא השתתפה בקרבות כלשהם. החטיבה הורכבה מ-3 גדודים שכללו טנקי שלל ממלחמת יום הכיפורים: שני גדודים על בסיס טירן 6 - טנקי T-62, עם תותח 115 מ"מ וכמעט ללא שינוי מהטנק המקורי. גדוד שלישי התבסס על טנק טירן 5 - טנקי T-55 עם תותח שריר 105 מ"מ. במתכונת דומה לאוגדה 440 ("אוגדת הטירן") בה בוצעו ההכשרות וההסבות על ידי פלוגה סדירה (פלוגה 141 שישבה בניר יצחק), גם בחטיבה 320 הוקמה מחלקה סדירה אשר ביצעה הכשרות והסבות לטנק טירן 6. מרבית המוסבים היו יוצאי חטיבות 7 ו-188. ההסבות בוצעו במהלך 1977–1978 במחנה קטן שהוקם ליד פלוגת הצמ"פ של גדוד 77 (נפח תחתון). במלחמת שלום הגליל היה גדוד הטירן 5 (שאויש ברובו בחיילי נח"ל מוצנח שהוסבו לשריון לפני ואחרי מלחמת יום הכיפורים) עתודה פיקודית, בין היתר לטובת מבצע שתוכנן מצפון לביירות ולא יצא לפועל. שאילתא על החטיבה בפורום צבא וביטחון באתר פרש
פאול ולקרס

פאול גוסטב ולקרס (בגרמנית: Paul Gustav Völckers;‏ 15 במרץ 1891 – 25 בינואר 1946) היה מפקד בכיר בוורמאכט שפיקד על כוחות במלחמת העולם השנייה. ולקרס נולד בקיל ב-15 במרץ 1891. ב-3 במרץ 1910 הוא התגייס לצבא הקיסרות הגרמנית כפהנריך (צוער). הוא הוצב ברגימנט החי"ר המגדבורגי ה-27 (המגדבורגי ה-2 - "לואי פרדיננד, נסיך פרוסיה"). ב-20 במרץ 1911 הוא הועלה לדרגת לויטננט. בהמשך הוא הועבר לרגימנט החמישי של המשמר, ולחם עמו במלחמת העולם הראשונה. הוא נפצע קשה ב-11 באוקטובר 1914. לאחר החלמתו, ב-26 בפברואר 1915, הוא מונה למפקד פלוגה. ב-18 ביוני של אותה שנה הוא הועלה לדרגת אובר-לויטננט. הועלה לדרגת האופטמן ב-20 ביוני 1918, ומונה למפקד סוללה בגדוד הארטילריה ה-23 ב-28 ביולי של אותה שנה. ב-15 בנובמבר, הוא מונה למפקד הגדוד השני ברגימנט ה-26 (המגדבורגי ה-1 - הנסיך לאופולד השלישי, דוכס אנהלט-דסאו). במהלך המלחמה הוא עוטר בשתי הדרגות של צלב הברזל. לאחר המלחמה ופירוקו של הצבא הקיסרי, הוא הצטרף לרייכסווהר כמפקד פלוגה. הוא שרת ביחידות שונות, ושימש גם כמורה בבית הספר לחי"ר בדרזדן. ב-1 במרץ 1931 הוא הועלה לדרגת מיור. כאשר הרייכסווהר הפך לוורמאכט, הוא הפך למפקד גדוד ב-1 ביולי 1934 הוא הועלה לדרגת אוברסט-לויטננט. ב-1 בפברואר 1937 הוא הועלה לדרגת אוברסט ומונה למפקד רגימנט הרגלים ה-115. ערך מורחב – מלחמת העולם השנייה עם פרוץ מלחמת העולם השנייה, הוצב הרגימנט של ולקרס על הגבול עם צרפת. לאחר מכן הוא לחם עמו במהלך המערכה על צרפת ועל ארצות השפלה. באמצע אוקטובר 1940 הוא מונה למפקד הבריגדה ה-15. ב-1 בינואר 1941 הוא הועלה לדרגת גנרל-מיור. ב-15 באפריל של אותה שנה נשלח ולקרס לממלכת בולגריה כראש צוות היועצים הגרמניים שנשלחו לסייע לבולגרים. בסוף 1941 הוא עבר לפקד על הדיוויזיה ה-78. הוא לחם במבצע ברברוסה, וב-1 באפריל 1942 הוענק לו הצלב הגרמני בזהב. ב-1 בספטמבר הוא הועלה לדרגת גנרל-לויטננט. ב-11 בדצמבר הוענק לו עיטור צלב האבירים של צלב הברזל. ב-1 באפריל 1943 הוא ויתר על תפקידו והועבר לכוחות העתודה. ב-8 ביולי הוא מונה למפקד הקורפוס ה-27, וב-21 באוקטובר הוחלף בתפקידו בידי וינצנץ מילר. הוא חזר לתפקיד ב-26 באוקטובר וב-1 בספטמבר הועלה לדרגת גנרל חיל הרגלים. הוא לחם עם הקורפוס שלו במבצע בגרטיון וב-9 ביולי 1944 הוא נפל בשבי הסובייטי. במהלך תקופת שביו, הוא היה חבר באיגוד הקצינים הגרמנים וכן בוועד הלאומי למען גרמניה החופשית. הוא נפטר בשבי הסובייטי ב-23 בינואר 1946. פאול ולקרס באתר lexikon-der-wehrmacht (בגרמנית)
דברים שבכתב אי אתה רשאי לאמרם בעל פה

דברים שבכתב אי אתה רשאי לאמרם בעל פה הוא איסור לומר בעל פה דבר הכתוב בתנ"ך. מקור הדין הוא במקרא על פי פירוש התלמוד: ויאמר ה' אל משה כתב לך את הדברים האלה, כי על פי הדברים האלה כרתי אתך ברית ואת ישראל — ספר שמות, פרק ל"ד, פסוק כ"ז דרש רבי יהודה בר נחמני מתורגמניה דרבי שמעון בן לקיש: כתיב 'כתב לך את הדברים האלה' וכתיב 'כי על פי הדברים האלה'.הא כיצד? דברים שבכתב אי אתה רשאי לאומרם בעל פה, ודברים שבעל-פה אי אתה רשאי לאומרם בכתב — תלמוד בבלי, מסכת גיטין, דף ס', עמוד ב' רבי יהודה בר נחמני דורש מהשינוי בפסוק בין כתיבה לבין אמירה בעל פה את ההלכה שדברים שבכתב אי אתה רשאי לאומרם בעל פה ואילו דברים שבעל פה אי אתה רשאי לכתוב אותם. ישנה מחלוקת בפוסקים, האם איסור זה הוא מדאורייתא או מדרבנן או שאין בדבר איסור ממש. בטעם האיסור נחלקו המפרשים: הר"ן כתב, שהטעם שאין לומר בע"פ דברים שבכתב הוא מפני שישנם הרבה דברים הנדרשים מתוך הכתב כגון: חסירות ויתרות, וקרי וכתיב, ואם האדם יאמר זאת בע"פ, אזי הוא לא ילמד את כל הדברים הנלמדים מתורה שבכתב. מטעם זה התירו לומר פסוקים ידועים כשירת הים ופרשת הקורבנות מפני שאין חשש באמירתם. בספר יראים כתב שני טעמים לאיסור זה: האחד, מפני עמי הארץ, שהיו טוענים, שתלמידי החכמים אומרים על דעת עצמם ואין זה כתוב בתורה. והשני, שאם היו אומרים דברים שבכתב בע"פ, היו מתייאשים מלכותבם, כיוון שיחשבו שאין צורך. הטור מביא את שיטת אביו הרא"ש שלומד שהאיסור לומר בעל פה דברים שבכתב חל רק כאשר הוא מוציא אחרים ידי חובתם, אך אין איסור לומר את הפסוקים לעצמו. המהר"ל מפראג מסביר שישנו פגם רוחני באמירה בעל פה תורה שבכתב, משום שכאשר לומדים תורה יש צורך שהדברים יהיו כתובים בספר על מנת שהתורה תחשב כשלימה. ואילו כאשר אומרים את הפסוקים בעל פה, אין חיבור בין הפסוקים, ורק כאשר קוראים מתוך הכתב הפסוקים מתחברים והלימוד נעשה מתוך תורה שלמה. הפוסקים צמצמו את האיסור והגבילו אותו באופנים שונים: הטור הביא בשם אביו הרא"ש, שהאיסור הוא דווקא כאשר קורא על מנת להוציא את הרבים ידי חובה, כלומר דווקא בקריאה מחויבת ודווקא בקריאה ציבורית. השולחן ערוך פסק את האיסור לומר בעל פה דברים שבכתב, אך כתב שדבר שרגיל ושגור בפי הכל כגון קריאת שמע וברכת כהנים ופרשת התמיד וכיוצא בהן מותר. המגן אברהם פסק שמכיוון שאין אנו בקיאים אילו פסוקים מוגדרים כשגורים בפי כל, אסור להקל מעבר לפסוקים שנכתבו במפורש בשולחן ערוך. הרב יוסף קאפח כתב שמקובל ביד רבני תימן מפי רבותיהם שלא נאסרה אלא קריאה בטעמים כדרך שקוראים בצבור, אבל קריאה שלא בטעמים מותר. התוספות כתבו שהאיסור נאמר דווקא בתורה ולא בכל התנ"ך. דברים שבעל פה אי אתה רשאי לכותבן רבי אליעזר ממיץ, ספר יראים, מצווה רס"ח, באתר אוצר הספרים היהודי השיתופי. ד', כלל ד', שדה חמד בשם ספר החסידים. תוספות רא"ש, כרך סוטה מט: חידושי הר"ן, כרך מגילה יד: ארבעה טורים, אורח חיים, סימן מ"ט ס"ח, תפארת ישראל שולחן ערוך, אורח חיים, סימן מ"ט, סעיף א' מגן אברהם, אורח חיים, סימן מ"ט, סעיף א'. מסכת תמורה, דף י"ד, עמוד ב', ד"ה דברים הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
New World Order

ה-nWo (ראשי תיבות של new World order; בתרגום לעברית: "סדר עולמי חדש") הייתה קבוצת מתאבקים (סטייבל) בארגון ה-WCW שהורכבה במקור מהוליווד הוגאן, קווין נאש וסקוט הול. ה-nWo הפכה לאחד הכוחות המשפיעים ביותר על הצלחת WCW באמצע עד סוף שנות ה-90 והייתה גורם מרכזי בהפיכת ההיאבקות המקצועית המרכזית למוצר בוגר יותר, מונחה מבוגרים, והפכה לכוח המניע העיקרי מאחורי הקרב בין ה-WCW ל-WWE באותם ימים כחלק ממלחמות ימי שני. המטרה של ה-nWo הייתה "להשתלט" על ה-WCW בדרך של כנופיית רחוב. באירוע "מסיבה בחוף 1996", במהלך קרב שלשות שבו הצוות של "האאוטסיידרים" נאש והול, ושותף מסתורי מול מתאבקי WCW, הוגאן הופיע ותקף את רנדי סאבאג', ובכך חשף את עצמו כשותפם של נאש והול, והפך, בפעם הראשונה במשך יותר מעשור, למתאבק "רע". הוגאן האשים את המעריצים שבגדו בו והכריז על יצירת "סדר עולמי חדש" (nWo). באוגוסט הוגאן זכה בתואר מהענק. הוא ריסס על התואר את האותיות "nWo", והתייחס אליו כאל תואר קבוצתי. קו העלילה של ה-nWo, שהחל בהפיכתו של הוגאן, שעד אז גילם דמות של "מתאבק טוב", לנבל, נחשב לאחד המוצלחים ביותר בתולדות ההיאבקות המקצועית המודרנית, והיווה מקור נרחב לחיקויים ופרודיות שכללו קבוצות בשמות bWo, lWo ו-jWo. הקבוצה שלטה בסדר היום של ה-WCW לאורך סוף ועד לפירוק ה-WCW בשנת 2001. במהלך פעילותה עברה ה-nWo כמה גלגולים ושינויים של הרכב המתאבקים, כולל פיצול ה-nWo עצמה לקבוצות שונות. הקבוצה הופיעה לאחר מכן לזמן קצר ב-WWE לאחר שרכשה את ה-WCW. בדצמבר 2019 הוכרז כי ה-nWo יכנסו להיכל התהילה של WWE לשנת 2020, כאשר הוגאן, הול, נאש ושון וולטמן הוצגו כחברים העיקריים. new World order (אורכב 03.05.2020 בארכיון Wayback Machine), באתר Online World of Wrestling היאבקות: החבורה שזעזעה את ה-WWE, באתר ‏מאקו‏
אלפונס היטר

אלפונס היטר (בגרמנית: Alfons Hitter;‏ 4 ביוני 1892 – 11 במרץ 1968) היה מפקד בכיר בוורמאכט שפיקד על כוחות במלחמת העולם השנייה. היטר נולד ב-4 ביוני 1892 בהוכשטאט שבאלזס, אשר הייתה אז חלק מן הקיסרות הגרמנית (כיום בצרפת). ב-1 באוקטובר 1911, הוא התגייס כטוראי לצבא הקיסרות הגרמנית, והוצב ברגימנט הארטילריה הבאדני ה-14. לתקופה קצרה הוא שימש כמש"ק, ובסוף 1912 עזב את הצבא. הוא למד היסטוריה, כלכלה ופילוסופיה באוניברסיטת שטרסבורג ובהמשך באוניברסיטת מינכן. עם פרוץ מלחמת העולם הראשונה הוא חזר לצבא והוצב בכוחות התותחנים. עד סוף המלחמה הוא פיקד על סוללות ארטילריה ולמד בבתי ספר צבאיים. ב-27 בדצמבר 1918 הוא עזב את הצבא בעקבות פירוקו של הצבא הקיסרי וצמצום הצבא הגרמני לצבא של 100,000. ב-1 ביוני 1922 הוא הצטרף לרייכסווהר, וב-1 באוקטובר 1923 הועלה לדרגת אובר-לויטננט ונשלח ללמוד בבית ספר לקצינים. ב-1 באוקטובר 1928, נשלח היטר להיות מדריך באזור האימונים הצבאי יוטרבוג. באותו תאריך הוא הועלה לדרגת האופטמן. ב-1 בספטמבר 1934 הוא הועלה לדרגת מיור ומונה למפקד סוללת תותחים. ב-1 באוקטובר של אותה שנה הוא מונה למפקד גדוד הארטילריה הרביעי ברגימנט התותחנים של מינסטר. שנה לאחר מכן הועבר לפקד על הגדוד הראשון ברגימנט התותחנים ה-52 ולאחר מכן ברגימנט התותחנים ה-62. ב-1 במרץ 1937 הוא הועלה לדרגת אוברסט-לויטננט. ערך מורחב – מלחמת העולם השנייה ב-1 במרץ 1940 הוא הועלה לדרגת אוברסט, ולחם עם הגדוד שלו במהלך המערכה על צרפת ועל ארצות השפלה. ב-1 בדצמבר של אותה שנה, הוא מונה למפקד רגימנט התותחנים ה-178 אשר היה חלק מהדיוויזיה ה-206. הוא לחם עם הרגימנט במהלך מבצע ברברוסה, וב-14 בדצמבר 1941 אף עוטר בעיטור צלב האבירים של צלב הברזל, ובפברואר 1942 הועבר לעתודה. ב-3 במאי של אותה שנה הוא מונה למפקד הדיוויזיה ה-206, וב-1 באוגוסט הוא הועלה לדרגת גנרל-מיור. ב-1 במרץ 1943 הועלה לדרגת גנרל-לוטננט. הוא לחם עם הדיוויזיה שלו במהלך מבצע בגרטיון, ואף קיבל תוספת עלי אלון לעיטור צלב האבירים של צלב הברזל ב-4 ביוני, אולם נפל בשבי ב-24 ביוני 1944 במהלך הקרב על ויטבסק. במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ 57,000 אסירים גרמנים נוספים. מעט אחר כך הוא הצטרף לוועד הלאומי למען גרמניה החופשית והיה אחד החותמים על "קריאתם של 50 הגנרלים" מ־8 בדצמבר 1944, לעם ולוורמאכט. הוא הואשם בפשעי מלחמה, והוחזק בשבי עד 9 באוקטובר 1955. הוא נפטר בבון ב-11 במרץ 1968. מדיה וקבצים בנושא אלפונס היטר בוויקישיתוף אלפונס היטר באתר lexikon-der-wehrmacht (בגרמנית)
קפיטל טאוורס

קפיטל טאוורס (באנגלית: Capital Towers) הוא מתחם גורדי שחקים הנמצא בסמוך למוסקבה סיטי, מרכז העסקים הבין־לאומי של מוסקבה. המתחם מורכב משלושה מגדלים שכל אחד מהם בן 70 קומות וגובה של 295 מטר: River Tower (מגדל הנהר) שקיבל את שמו מקרבתו לנהר מוסקבה. City Tower (מגדל העיר) האמצעי. Park Tower (מגדל הפארק) שקיבל את שמו מקרבתו לפארק "קרסניה פרסניה". במאי 2023 המתחם קיבל אישור מוכנות לשירות מעיריית מוסקבה. מדיה וקבצים בנושא קפיטל טאוורס בוויקישיתוף אתר האינטרנט הרשמי של קפיטל טאוורס "Павел Тё из Capital Group стал единственным владельцем проекта на Краснопресненской набережной", ודומוסטי, ‏3 ביוני 2020 (ברוסית) https://stroi.mos.ru/news/tri-vysotki-zhk-capital-towers-vvieli-na-krasnopriesnienskoi-nabieriezhnoi ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.